**OBAVIJEST RODITELJIMA – SU/FINANCIRANJE TROŠKOVA KUPNJE UDŽBENIKA I RADNIH BILJEŽNICA U 2017. GODINI**

Grad Poreč-Parenzo će i ove godine su/financirati troškove kupnje udžbenika i radnih bilježnica **za obavezne nastavne predmete** za najosjetljivije obitelji u Poreču, učenicima osnovnih i srednjih škola.

Obavezni nastavni predmeti u osnovnoj školi su svi predmeti osim informatike, vjeronauka i izbornog jezika. Obavezni nastavni predmeti u srednjoj školi su predmeti koje škola odredi kao obavezne, a što ovisi o programima koji se u školi izvode. Pravo na su/financiranje kupnje udžbenika i pripadajućih dopunskih nastavnih sredstava priznaje se u obliku novčane naknade koja iznosi:

- 500,00 kn za učenike nižih razreda osnovne škole,

- 1.000,00 za učenike viših razreda osnovne škole,

- 1.500,00 kn za učenike srednjih škola.

**1. SU/FINANCIRANJE TROŠKOVA KUPNJE UDŽBENIKA I RADNIH BILJEŽNICA UČENICIMA OSNOVNIH ŠKOLA**

Pravo na su/financiranje troškova kupnje udžbenika i radnih bilježnica ostvaruju sljedeći učenici osnovnih škola:

|  |  |  |
| --- | --- | --- |
| **Red.br.** | **Korisnici** | **% naknade** |
| 1. | učenici samohranih roditelja\* | 100% |
| 2. | učenici iz jednoroditeljskih obitelji\*\* | 100% |
| 3. | učenici osobe s invaliditetom od 80 do100% | 100% |
| 4. | učenici iz obitelji s troje i više djece | 50% |

\*Samohrani roditelj je roditelj koji sam skrbi za svoje dijete i uzdržava ga.

\*\*Jednoroditeljska obitelj je obitelj koju čini dijete, odnosno djeca i jedan roditelj, koji sam brine o djetetu/djeci, a može, ali ne mora imati novčanu pomoć drugog roditelja.

**Uvjeti za ostvarivanje prava**:

- da imaju hrvatsko državljanstvo i prebivalište na području Grada Poreča-Parenzo - učenici/roditelji/skrbnici/članovi obitelj,

 - da imaju status stranca sa stalnim ili privremenim boravkom na području Grada Poreča-Parenzo - učenici/roditelji/skrbnici/članovi obitelji,

- da su učenici polaznici osnovnih škola na području Grada Poreča-Parenzo i susjednih Općina i to: Tar-Vabriga, Kaštelir-Labinci, Višnjan, Vižinada, Sv. Lovreč i Vrsar,

- da ispunjavaju uvjet prihoda - učenici iz obitelji pod rednim brojem 2. i 4.

Uvjet prihoda ispunjavaju obitelji čiji prihod po članu obitelji u 2016. godini ne prelazi iznos od 2.300,00 kuna. U prihode se uračunavaju sva sredstva koja obitelj ostvari po osnovi rada, mirovine, prihoda od imovine ili prihoda i naknada po drugim osnovama, osim dječjeg doplatka. U prihode jednoroditeljskih obitelji ne uračunavaju se sredstva ostvarena po osnovi uzdržavanja djece (alimentacija).

**2. SU/FINANCIRANJE TROŠKOVA KUPNJE UDŽBENIKA I RADNIH BILJEŽNICA UČENICIMA OSNOVNIH I SREDNJIH ŠKOLA IZ OBITELJI U SOCIJALNOJ POTREBI**

Pravo na su/financiranje troškova kupnje udžbenika i radnih bilježnica ostvaruju sljedeći učenici osnovnih i srednjih škola:

|  |  |  |
| --- | --- | --- |
| **Red.br.** | **Korisnici** | **%** |
| 1. | učenici članovi kućanstva koje je korisnik zajamčene minimalne naknade | 50% |
| 2. | učenici iz obitelji koje temeljem rješenja nadležnog Centra za socijalnu skrb ostvaruju pravo na neku od sljedećih naknada: doplatak za pomoć i njegu, osobnu invalidninu, status roditelja njegovatelja ili status njegovatelja | 100% |
| 3. | učenici iz obitelji koje udovoljavaju uvjetu prihoda u iznosu do 1.000,00 kuna po članu obitelji \*\*\* | 100% |

**Uvjeti za ostvarivanje prava**:

- da imaju hrvatsko državljanstvo i prebivalište na području Grada Poreča-Parenzo - učenici/roditelji/skrbnici/članovi obitelj,

 - da imaju status stranca sa stalnim ili privremenim boravkom na području Grada Poreča-Parenzo - učenici/roditelji/skrbnici/članovi obitelji,

- da su učenici polaznici osnovnih škola na području Grada Poreča-Parenzo i susjednih Općina i to: Tar-Vabriga, Kaštelir-Labinci, Višnjan, Vižinada, Sv. Lovreč i Vrsar ili

- da su učenici polaznici srednjih škola na području Grada Poreča-Parenzo i drugih gradova na području Istarske županije.

\*\*\*U prihode se uračunavaju sva sredstva koja obitelj ostvari po osnovi rada, mirovine, prihoda od imovine ili prihoda i naknada po drugim osnovama, osim dječjeg doplatka. Uvjet prihoda odnosi se na prihode ostvarene u 2016. godini.

**OSTVARIVANJE PRAVA**:

Pozivaju se roditelji učenika koji ispunjavaju gore navedene uvjete da podnesu zahtjev za ostvarivanje prava na su/financiranje troškova kupnje udžbenika i radnih bilježnica za obavezne nastavne predmete.

Zahtjev se podnosi u Prijamnu kancelariju Grada Poreča-Parenzo (pisarnicu) na adresi Obala maršala Tita 4, osobno ili putem pošte, sve dane u tjednu od 7 do 14 sati, osim utorka kada se zahtjevi mogu podnijeti od 7 do 17 sati.

Naknade za su/financiranje troškova kupnje udžbenika i radnih bilježnica isplaćivat će se na transakcijski račun roditelja, skrbnika ili punoljetnog učenika, nakon provedenog postupka utvrđivanja ispunjavanja uvjeta za su/financiranje troškova kupnje udžbenika i radnih bilježnica.

Informacije i pojašnjenja mogu se dobiti u Upravnom odjelu za društvene djelatnosti, socijalnu skrb i zdravstvenu zaštitu na adresi Obala maršala Tita 4, kod djelatnice Manuele Krepčić (ured broj 8) osobno, putem telefona (634-320) ili e-mailom: manuela.krepcic@porec.hr .